आसाम बिधानसबानि थामथि खोलोबनि बिजाथिलाइ गथायनाय 19 मार्च आव जोबाथा  जागोन एबा गामोननि दिनाव जोबथा जागोन। बेखौ लानानैनो दिनै जाय गुबुन गुबुन राजखान्थि हान्जानि बिजाथिफोरा दिनै बिजाथिलाइ गथायनायखौ जों नुनो मोन्दों। लोगोसेनो 31नं सिदलि बियाबनि UPPL दोलोनिफ्राय बिजाथि महरै सायखजानाय मुश्री जयन्त बसुमतारी आ दिनै गावनि मददगिरि आरो रायजो-राजाफोरखौ लानानै चिरां जिल्लानि जिल्ला बेंगिरिनि गौतम तालुकदारनो बिजाथिलाइखौ गथायबाय। बिथां जयन्त बसुमतारी आ फोरमायबावदोंदि चन्दन ब्रह्म आ जोंनि 31नं सिदलि बियाबनि सासे सुंबुं नंङा,बियो बंङाइगावनि 32 नं बियाबनिसो।बियो जोंनि ओनसोलाव मालाबाबो जौगानायनि जेबो खामानि मावनो सानना ओंखायनो 15 बोसोर  मन्थ्रि जासे आवबो 31 नं सिदलि बियाब आव जौगानाय आरो गोजोननि मोनसेबो थासारिखौ नुनोमोनाखै।